प्रतिष्ठित विदेशी विश्वविद्यालयों से अधिक संकाय को आकर्षित करने की दिशा में एक पहल के अंतर्गत, भारतीय प्रौद्योगिकी संस्थान खड़गपुर ने आगंतुकों के आवास के लिए नए अंतर्राष्ट्रीय संकाय का निर्माण किया है। संस्थान लघुकालीन और दीर्घकालीन शिक्षण के अलावा अनुसंधान और विकास के लिए लगभग 100 अंतर्राष्ट्रीय संकाय सदस्यों की मेजबानी करने का अभिलाषी है।
केंद्रीय शिक्षा मंत्री श्री रमेश पोखरियाल ‘निशंक’ ने शिक्षा राज्य मंत्री श्री संजय धोत्रे, आईआईटी खड़गपुर के निदेशक प्रो. वी.के. तिवारी, संस्थान के अन्य संकाय और कार्मिकों की उपस्थिति में आगंतुकों के आवास के लिए नए अंतर्राष्ट्रीय संकाय का उद्घाटन किया। श्री रमेश पोखरियाल ‘निशंक’ ने इस अवसर पर छात्रों के लिए दो नए हॉल की भी आधारशिला रखी।
उद्घाटन समारोह को संबोधित करते हुए, श्री पोखरियाल ने कहा कि भारत प्रमुख रूप से एक वैश्विक शिक्षा केंद्र बन रहा है और राष्ट्रीय शिक्षा नीति 2020 यह सुनिश्चित कर रही है कि शिक्षाविद् न सिर्फ भारत में अध्ययन करेंगे बल्कि भारत में ही रहेंगे। शीघ्र ही, दुनिया शिक्षा प्राप्ति के लिए भारत आएगी।
उन्होंने कहा कि गुणवत्ता, मात्रा और पहुंच के मजबूत आधार स्तंभों के साथ, राष्ट्रीय शिक्षा नीति 2020 शिक्षा को अंतरराष्ट्रीय मानकों तक पहुंचने में मदद करेगी। मंत्री महोदय ने आशा जताई कि नई शिक्षा नीति भारतीय शिक्षा मानकों को एक नए उत्कृष्ठ स्तर पर ले जाएगी। इस अवसर पर उन्होंने इस पहल के लिए आईआईटी खड़गपुर के निदेशक प्रो वी. के. तिवारी और उनकी टीम की सराहना की। नई बुनियादी सुविधाओं का नामकरण डॉ. ए.पी.जे. अब्दुल कलाम, श्री अटल बिहार वाजपेयी, भारत रत्न से सम्मानित और प्रसिद्ध श्रीमती सावित्री फुले के नाम पर करने के पश्चात, उन्होंने कहा कि इससे छात्रों को अधिनायक बनने की प्रेरणा मिलेगी। उन्होंने वैश्विक परिदृश्य में उत्कृष्टता के अपने लक्ष्यों को प्राप्त करने के लिए भौतिक बुनियादी ढांचे के महत्व पर विशेष बल दिया।
ए.पी.जे. अब्दुल कलाम अंतर्राष्ट्रीय आगंतुक आवासीय परिसर में पूर्णकालिक और अंशकालिक अंतर्राष्ट्रीय संकाय के लिए संपूर्ण आधुनिक सुविधाओं से युक्त सुसज्जित स्टूडियो अपार्टमेंट हैं। 12 नियमित अंतर्राष्ट्रीय संकायों के अलावा, संस्थान भारत सरकार के शिक्षा मंत्रालय, ग्लोबल इनिशिएटिव ऑफ एकेडमिक नेटवर्क्स , स्कीम फॉर प्रमोशन ऑफ एकेडमिक एंड रिसर्च कौलोबरेशन  के अंतर्गत अन्य कार्यक्रमों के लिए वर्ष के दौरान अल्पकालिक पाठ्यक्रम हेतु विदेशी विश्वविद्यालयों से अंतर्राष्ट्रीय संकायों की मेजबानी भी करता है। संस्थान लंबी अवधि के कार्यक्रमों के लिए भी संकाय की मेजबानी करता है। 2019-2020 में ऐसे 50 से अधिक संकायों ने यहाँ अपनी उपस्थिति दर्ज की।
इससे पूर्व अपने संबोधन में, श्री संजय धोत्रे ने आईआईटी खड़गपुर को नई अवसंरचना सुविधाओं के अनावरण के लिए बधाई दी। उन्होंने कहा कि संस्थान में कई विश्वस्तरीय सुविधाएं हैं और संस्थान राष्ट्रीय सुपरकंप्यूटिंग मिशन के माध्यम से एक नए अत्याधुनिक प्रारूप का निर्माण करेगा। उन्होंने विषय-विशिष्ट अध्ययनों में उत्कृष्ट होने की आवश्यकता पर बल देते हुए विश्वास व्यक्त किया कि प्रत्येक आईआईटी कुछ विषयों का चयन करेगा जहां वे वैश्विक रूप से अग्रणी बन सकते हैं।
विदेशी संकाय अपने साथ संस्थान के लिए कई तरह के लाभ और अद्वितीय सुविधाऐं भी लाते हैं। आईआईटी खड़गपुर संकाय और छात्रों के लिए कुछ प्रमुख लाभों में शामिल हैं:
· बहु-संस्थागत शैक्षणिक और अनुसंधान की दिशा में प्रगति
· अंतर-सांस्कृतिक अनुभव और विविधता में वृद्धि
· शैक्षिक संस्थानों में अंतर्राष्ट्रीय संकाय वैश्विक ज्ञान में वृद्धि करते हैं। वे न केवल शिक्षा में योगदान करते हैं बल्कि बौद्धिक संपदा के विकास के माध्यम से उद्योगों का अंतर्राष्ट्रीयकरण भी करते हैं
· अंतर्राष्ट्रीय संकाय अधिक अंतर्राष्ट्रीय छात्रों, सहयोगों और ब्रांडिंग को आकर्षित करके संस्थानों के समग्र वैश्वीकरण को प्रोत्साहन देते हैं और इसके अलावा संस्थानों को उत्कृष्टता की ओर अग्रसर करते हैं।
इस अवसर पर अपने संबोधन में आईआईटी खड़गपुर के निदेशक प्रो वी. के. तिवारी ने कहा कि आईआईटी खड़गपुर में आज  को तीन नई अवसंरचना सुविधाओं के अनावरण की घोषणा करते हुए उन्हें अपार प्रसन्नता का अनुभव हो रहा है। संस्थान के पास पहले से ही 23 कक्ष हैं जिनका नाम दिग्गज गणमान्यों के नाम पर है। उन्होंने कहा कि वे छात्रों के नए आवास का नाम श्री अटल बिहार वाजपेयी और छात्राओं के निवास का नाम श्रीमती सावित्री फुले के नाम पर रख रहे हैं।
प्रो. वी. के. तिवारी ने कहा कि संस्थान, नई राष्ट्रीय शिक्षा नीति 2020 की तर्ज पर उत्तरोत्तर काम कर रहा है। संस्थान ने 23 संकाय सदस्यों का एक कार्यबल गठित किया है जो यह सुनिश्चित कर रहे हैं कि नीति को आईआईटी खड़गपुर में सर्वोत्तम तरीके से लागू किया जाए। कोविड-19 के दौरान भी संस्थान ने अथक परिश्रम किया है। उन्होंने कहा कि उनके संकायों और शोधकर्ताओं ने अन्य नवाचारों और अनुसंधानों के बीच शीघ्रता से की जाने वाली पोर्टेबल डायग्नोस्टिक जाँच, दर्द रहित दवा दी जाने वाली सुई और एक सोशल डिस्टेंसिंग उपकरण विकसित किया।
आयोजन के दौरान, छात्रों के लिए 500 की प्रत्येक क्षमता वाले दो नए आवासीय हॉलों के लिए भी आधारशिला रखी गई। आईआईटी खड़गपुर में पहले से ही 13,000 की संयुक्त क्षमता के साथ 23 छात्रावास हैं। इन नई जी+7 सुविधाओं में सेंट्रल वातानुकूलक, एक फूड कोर्ट और आधुनिक अग्निशमन प्रणाली होगी।
छात्र क्षमता वृद्धि 
|
|
|
|
2018-19
|
|
2019-20
|
|
2020-21
|
|
पूर्वस्नातक
|
|
7034
|
|
6988
|
|
5780 +1556 
|
|
स्नातकोत्तर
|
|
2573
|
|
2558
|
|
2885
|
|
आरएस
|
|
3164
|
|
3278
|
|
3705
|
|
कुल
|
|
12771
|
|
12824
|
|
13926
उद्घाटन की गई नई सुविधाओं का एक वीडियो निम्न लिंक से डाउनलोड किया जा सकता है - https://fromsmash.com/IIT-Kharagpur-Fuction-Video